Fiona die seekoei kry dalk haar lewensmaat deur Twitter | Maroela Media
Die verliefde Timothy die seekoei
Dit was liefde met die eerste oogopslag toe Timothy, 'n seekoei van San Antonio, vir Fiona, van die dieretuin in Cincinnati, op Twitter gesien het.
Fiona het in 2017 almal se harte gesteel met haar oulike persoonlikheid toe die dieretuin in Cincinnati haar vordering gepubliseer het van 'n vroeggebore seekoeikalfie tot 'n groot en gesonde grootte.
Timothy, 'n tweejarige seekoei van die San Antonio-dieretuin, het nou (met bietjie hulp van mense) op Twitter vir haar 'n boodskap gestuur: "Ek het jou op die internet gesien … jy is die mooiste seekoei wat ek nog ooit gesien het! Kan ons mekaar miskien eendag ontmoet en dalk kêrel en nooi word?"
Timothy se dieretuin is byna 2 000 km van Fiona se dieretuin, maar dit het hom nie gekeer om liefde te gaan soek nie.
Cincinnati het vinnig op Timothy se boodskap reageer: "Fiona dink jy's ook oulik, maar dis wat aan die binnekant is, wat tel. Jou DNS sal bepaal of jy die regte maat is vir ons klein diva. Enige voornemende maat sal ook bereid moet wees om uit die kollig te staan – is jy oukei met paparazzi? En die belangrikste, is jy bereid om na Cincinnati te verhuis?"
Sosialemediagebruikers was dol oor die interaksie tussen die twee. Timothy se plasing is deur meer as 11 300 persone gedeel en meer as 45 000 het daarvan gehou. Fiona se reaksie is meer as 18 800 keer gedeel.
Gebruikers was baie beskermend teenoor Fiona, maar het ook 'n paar wenke vir Timothy gestuur hoe om haar hart te wen.
— San Antonio Zoo and Zoo School? (@SanAntonioZoo) March 8, 2018
Voor Fiona man vat, sal sy darem sowaar iets aan al daardie swartkoppies op haar ken en neus moet doen! :-)
Die naam seekoei vir 'n dier wat nie eers in die see voorkom nie. Ek wonder wie is die genius wie hierdie woord geskep het?